Talon ng Maria Cristina

Ang Talon ng Maria Cristina  ay matatagpuan sa Ilog Agus  sa pulo ng  Mindanao. Tinatawag itong  "kambal na talon" sapagkat ang daloy nito ay hinihiwalay ng malaking bato mula sa tuktok nito.Ang talon ay ang palatandaan ng Lungsod ng Iligan , na binansagang “Lungsod na may Kahanga-hangang Talon”,dahil sa meron itong mahigit dalawampung (20) talon . Ito ay matatagpuan 9.3 kilometro  ang layo  hilagang-kanluran ng lungsod na hinahangganan ng sumusunod na mga Barangay Maria Cristina, Ditucalan, at Buru-un.Kilala rin ito sa kanyang likas na ganda at kariktan ,ang 320 - talampakan (98 metro) taas ng talon ay ang pangunahing pinagkukunan ng elektrisidad  na pagkalahatang gamit naman ng mga industriya sa lungsod. Ito ay pinapadaloy naman ng Plantang Hidroelektriko ng Agus VI.

Ang Plantasyong Hidroelektrika ng Agus VI 

Ang Talon ng Maria Cristina ang nagpapagana sa Plantang Hidroelektrika ng Agus VI , isa ito sa ilan pang plantasyong kumukuha ng elektrisidad mula sa Ilog Agus . Ang Plantang Hidroelektriko  ay may kapasidad na makapagsuplay ng 200 MW  mula sa daloy ng tubig na mula sa 130 metrong kubiko kada segundo.

Ang Agus VI  ay pinamamahalaan ng Pambansang Korporasyon sa Elektrisidad  at ito ay kinomisyon noong 31 Mayo 1953. sa ilalim ng Pagulong Gloria Macapagal-Arroyo para sa usaping pangkaunlaran sa Super Rehiyon ng Mindanao , ang Agus VI ay planong sumailalim sa mahigit 1.856-bilyong-peso para sa rehabilitasyon ng proyekto.

Talasanggunian

Panglabas na Links
 Opisyal na Websayt ng Lunsod Iligan  - Talon ng Maria Cristina 

Talon sa Pilipinas